तोपचंद, रायपुर। Teacher Rukhman Singh suspended: सोशल मीडिया में अपने वरिष्ठ पदाधिकारी के खिलाफ अभद्र टिप्पणी करने वाले संयुक्त समंवयक शिक्षक रुखमन सिंह सरदार को सस्पेंड कर दिया गया है। इसके लिए संयुक्त संचालक रायपुर ने आदेश जारी किया है।
आदेश में कहा गया है कि, संकुल केंद्र देवसागर के संकुल समन्वयक रुखमन सिंह सरदार ने व्हाट्सएप ग्रुप पर अपने वरिष्ठ पदाधिकारी के खिलाफ अभद्र भाषा का इस्तेमाल किया है। जिसकी शिकायत शिक्षा विभाग के आला अधिकारियों तक पहुंची। जांच के बाद शिक्षा विभाग ने शिक्षक रुखमन सिंह सरदार को सस्पेंड कर दिया है।
रुखमण सिंह सरदार शासकीय पूर्व माध्यमिक शाला देवसागर विकासखंड बिलाईगढ़ में और उच्च वर्ग शिक्षक के तौर पर पदस्थ थे। निलंबन अवधी में रुखमण सिंह को बलौदा बाजार- भाटापारा जिले के बिलाईगढ़ विकासखंड शिक्षा अधिकारी कार्यालय में अटैच किया गया है।